CELEX: 32007D1214(01)
Language: el
Date: 2007-11-30 00:00:00
Title: Απόφαση ΑΑΕΕ/3/2007 της Επιτροπής Πολιτικής και Ασφάλειας, της 30ής Νοεμβρίου 2007 , σχετικά με το διορισμό του Αρχηγού Αποστολής/Αστυνομικού Επιτρόπου της Αστυνομικής Αποστολής της ΕΕ (ΑΑΕΕ) στη Βοσνία-Ερζεγοβίνη

14.12.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 329/63
            
         
      ΑΠΌΦΑΣΗ ΑΑΕΕ/3/2007 ΤΗΣ ΕΠΙΤΡΟΠΉΣ ΠΟΛΙΤΙΚΉΣ ΚΑΙ ΑΣΦΆΛΕΙΑΣ
   
   της 30ής Νοεμβρίου 2007
   σχετικά με το διορισμό του Αρχηγού Αποστολής/Αστυνομικού Επιτρόπου της Αστυνομικής Αποστολής της ΕΕ (ΑΑΕΕ) στη Βοσνία-Ερζεγοβίνη
   H ΕΠΙΤΡΟΠΗ ΠΟΛΙΤΙΚΗΣ ΚΑΙ ΑΣΦΑΛΕΙΑΣ,
   Έχοντας υπόψη:
   τη συνθήκη για την Ευρωπαϊκή Ένωση και, ιδίως, το άρθρο 25 τρίτο εδάφιο,
   την Κοινή Δράση 2007/749/ΚΕΠΠΑ του Συμβουλίου, της 19ης Νοεμβρίου 2007, σχετικά με την Αστυνομική Αποστολή της Ευρωπαϊκής Ένωσης (ΑΑΕΕ) στη Βοσνία-Ερζεγοβίνη (BiH) (1), και ιδίως το άρθρο 17,
   την Κοινή Δράση 2005/824/ΚΕΠΠΑ του Συμβουλίου, της 24ης Νοεμβρίου 2005, σχετικά με την Αστυνομική Αποστολή της Ευρωπαϊκής Ένωσης (ΑΑΕΕ) στη Βοσνία-Ερζεγοβίνη (BiH) (2), και ιδίως το άρθρο 9 παράγραφος 1,
   Εκτιμώντας τα ακόλουθα:
   
               (1)
            
            
               Το άρθρο 9 παράγραφος 1 της Κοινής Δράσης 2005/824/ΚΕΠΠΑ ορίζει ότι το Συμβούλιο εξουσιοδοτεί την Επιτροπή Πολιτικής και Ασφάλειας (ΕΠΑ) να λαμβάνει τις σχετικές με την Αποστολή αποφάσεις, σύμφωνα με το άρθρο 25 της συνθήκης και, μεταξύ άλλων, να διορίζει Αρχηγό Αποστολής/Αστυνομικό Επίτροπο.
            
         
               (2)
            
            
               Στις 5 Δεκεμβρίου 2006, η ΕΠΑ εξέδωσε την απόφαση ΑΑΕΕ/1/2006 (3), περί παρατάσεως της θητείας του Ταξίαρχου κ. Vincenzo Coppola ως Αρχηγού Αποστολής/Αστυνομικού Επιτρόπου της Ευρωπαϊκής Ένωσης (ΑΑΕΕ) στη Βοσνία-Ερζεγοβίνη, έως τις 31 Δεκεμβρίου 2007.
            
         
               (3)
            
            
               Ο Γενικός Γραμματέας/Ύπατος Εκπρόσωπος πρότεινε στην ΕΠΑ την παράταση της θητείας του Ταξίαρχου κ. Vincenzo Coppola,
            
         ΑΠΟΦΑΣΙΖΕΙ:
   Άρθρο 1
   Η θητεία του Ταξίαρχου κ. Vincenzo Coppola ως Αρχηγού Αποστολής/Αστυνομικού Επιτρόπου της Αστυνομικής Αποστολής της Ευρωπαϊκής Ένωσης (ΑΑΕΕ) στη Βοσνία-Ερζεγοβίνη παρατείνεται έως τις 31 Δεκεμβρίου 2008.
   Άρθρο 2
   Η παρούσα απόφαση παράγει αποτελέσματα την ημέρα της έκδοσής της.
   Ισχύει έως τις 31 Δεκεμβρίου 2008.
   
      Βρυξέλλες, 30 Νοεμβρίου 2007.
      
         
            Για την Επιτροπή Πολιτικής και Ασφάλειας
         
         
            Ο Πρόεδρος
         
         C. DURRANT PAIS
         
      
   
   
      (1)  ΕΕ L 303 της 21.11.2007, σ. 40.
   
      (2)  ΕΕ L 307 της 25.11.2005, σ. 55.
   
      (3)  ΕΕ L 365 της 21.12.2006, σ. 87.